《登炼丹山三绝句 其二》
宋代·刘安上

神仙已往遗基在，丹井凄清绝点埃。归去漏残初睡醒，恍疑身到洞天来。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。